
periòdic de comunicació popular 


ÚLTIMA HORA 

Els Mossos d’Esquadra ha començat les de¬ 
tencions als activistes suposadament relacio¬ 
nats amb la jornada de mobilització davant 
de les portes del Parlament el 15 de juny.Tres 
dels detinguts són del barri. 

PAGINES CENTRALS 


Des de la burxa hem volgut dedicar les pàgines centrals d’aquest mes a la Festa Major de 
Sants d’enguany i hem triat unes quantes imatges per tal d’intentar plasmar la setmana de 
festes que va viure el barri durant l’agost, però també de les de la primera setmana de se¬ 
tembre, quan se celebren les festes de la Bordeta. 


Retallades als serveis socials: 
menys drets i més 
criminalització de la pobresa 



La Guàrdia Urbana anava entrant i sortint pel forat de la casa situada al carrer Vallespir. ALBERT GARCIA 


La reforma de la renta mínima d’inser¬ 
ció (RMI) ha endurit les condicions 
d’accés a aquesta prestació de serveis 
socials per a cobrir les necessitats més 
bàsiques, i es reforça així un model de 


renda mínima vinculat a la beneficència 
i l’estigmatització. 

El canvi en la forma de pagament 
a través de taló nominatiu al domici¬ 
li durant el mes d’agost ha fet que 


moltes persones no hagin pogut co¬ 
brar l’ajuda. Amb l’excusa de voler 
controlar el frau i el dèficit, s’ha cul- 
pabilitzat i perjudicat a les persones 
més pobres, les més perjudicades 


per la crisi econòmica. Al districte 
de Sants-Montjuïc aquesta reforma 
afecta a 672 persones. 

Opinió _ 

Més anys, 

menys 

prestacions 

PÀGINA 2 

Les succesives reformes laborals han 
afectat de ple el futur de moltes perso¬ 
nes. L’edat de jubilació i la seva presta¬ 
ció 0 les pensions són alguns exemples. 

En moviment _ 

La diada de l’l 1 
de Setembre 

PÀGINA 8 

Ens fixem en com es va celebrar la dia¬ 
da al barri, on el Casal Independentis¬ 
ta o Sants-Montjuïc per la Independèn¬ 
cia hi van dur a terme diversos actes. 


Cultura _ 

Els Divendres 
Faràndula 
enceten nova 
temporada 

PÀGINA 10 

El col·letiu Divendres Faràndula co¬ 
mença un nou curs amb Jazz compro¬ 
mès de la mà de Dàcil López Quartet i 
el seu espectacle 4 WOMEN. Cantants 
compositores del jazz. 


Jordi Esteban 



Entrevistem Jordi Esteban, peda¬ 
gog, director del projecte Xe¬ 
rrem i soci de la CAL. 

Opinions 


Editorials 


Culpabilit- 
zant la 
pobresa, 
retallant als 
qui menys 
tenen 

Ens trobem en un siste¬ 
ma que genera crisi, 
desigualtat i pobresa. 


E ls canvis en el model de 
renta mínima d’inserció 
RMI ens demostren que ens 
trobem en un sistema que 
genera crisi, desigualtat i pobresa, 
que retalla la protecció social i que, 
a més, criminalitza i estigmatitza a 
les persones més pobres i als immi¬ 
grants com a responsables d’una si¬ 
tuació que es vol presentar com un 
problema individual. Partir de la 
pressumpció de culpabilitat contra 
les persones que estan cobrant la 
RMI és una forma més de dividir, 
d’atacar a la dignitat de les perso¬ 
nes, d’amagar responsabilitats, 
d’assenyalar les víctimes de la crisi 
en comptes dels veritables culpa¬ 
bles. El frau no està entre els po¬ 
bres, sinó en l’evasió fiscal de quan¬ 
titats importants per part de les 
classes altes i grans empreses. Però 


no es combat el frau fiscal, no es 
demana responsabilitats als bancs 
que reben ajudes públiques o als 
polítics corruptes... Es retalla l’edu¬ 
cació, la sanitat i fins i tot els fràgils 
serveis socials, l’última ajuda mi¬ 
serable per combatre l’exclusió so¬ 
cial, mentre es perdona a les ren¬ 
des més altes l’impost de succes¬ 
sions. Retallades, ineficàcia, 
burocràcia, prepotència, injustí¬ 
cia... Aquesta vegada els més afec¬ 
tats han estat les persones que 
menys ténen, però ens afecta a tots 
i a totes, perquè ni amb aquestes 
reformes, ni amb l’anterior model 
de renta mínima, tenim dret a una 
vida digna. 


Català, 
a l’atac! 

Visca Catalunya lliure 
de sentències absurdes 
de tribunals encara més 
absurds! Visca 
Catalunya lliure de 
feixistes entestats a 
llimar la diversitat 
cultural fins a la 
mínima expressió! 
Visca Catalunya lliure! 


Opinió 


Treballar 
més anys 
per tenir 
menys 
prestacions 

Àlex Tisnriinetzky 

La Seguretat Social és un terreny 
especialment sensible, que després 
de molts anys de lluites populars 
ha aconseguit donar cobertura a les 
situacions de risc dels treballadors. 
No fa gaire temps els empleats no 
tenien cap ingrés en cas de malal¬ 
tia, maternitat, accident de treball, 
atur o simple edat avançada, res¬ 
tant per a grans capes de la pobla¬ 
ció l’única sortida de la indigència i 
la caritat. 

Amb molta de suor i esforç els 
nostres besavis, avis i pares van 


anar arrencant als empresaris i a 
l’Estat un sistema que donés una 
mínima seguretat al treballador, i 
que li garantís uns ingressos en 
aquelles situacions en què per cau¬ 
ses alienes a la seva voluntat no po¬ 
dia treballar. Fins als anys 80 les 
classes populars van anar guanyant 
drets, empesos encara per les mas- 
sives lluites a la mort del dictador. 
Però desgraciadament aquesta ten¬ 
dència ha canviat molt en els da¬ 
rrers anys, i en pocs anys ens hem 
vist retrocedir dècades. És un pastís 
massa apetitós per als poderosos, 
han proliferat els plans privats de 
pensions. Els resultats estan a la 
vista, i les mateixes dades oficials 
no es ruboritzen en afirmar que ac¬ 
tualment el 58% dels pensionistes 
no arriben ni als pírrics 700 euros 
mensuals, i ningú s’escandalitza 
que tres de cada quatre treballa¬ 
dors no siguin ni mileuristes. 

La gran afectada ha estat la jubi¬ 
lació. Recordarem que l’any 1980 



MIKI 


es podia accedir havent cotitzat no¬ 
més 8 anys, límit que va augmentar 
a 10 el 1985, a 12,5 el 1997, i que 
actualment està en 15 anys. Milers 
de treballadors s’han quedat pel ca¬ 
mí, i s’han vist abocats a la anome¬ 
nades «prestacions no contributi¬ 
ves». 

Els grans titulars dels mitjans de 
comunicació han centrat l’atenció 
en l’augment de l’edat ordinària de 


65 a 67 anys, fet evidentment im¬ 
portant, però sorprenentment no 
s’assenyala per exemple que les 
pensions mínimes s’han reduït de 
601 euros a 347, o que molts treba¬ 
lladors ja no podran jubilar-se anti¬ 
cipadament als 61 anys. Ràpida¬ 
ment el govern espanyol s’ha afan¬ 
yat a informar als «mercats» que 
aquesta dràstica reforma reduirà 
més del 20% les prestacions. 


Salt de plens 


El banquet 
de la inde¬ 
pendència 

Quel Ness 

Les relacions entre l’exèrcit espanyol i 
els Països Catalans sempre han estat 
desastroses, ja des del temps dels Sega¬ 
dors, quan el comteduc d’Olivares en¬ 
viava tropes que arrasaven el territori. 
De fet, des del 1707, després de la ba¬ 
talla d’Almansa, és clarament un exèr¬ 
cit d’ocupació. Per tant, el que seria es¬ 
trany és que les relacions fossin bones. 
Sipais, botiflers i venuts, a banda. La 
Chacón algun dia, més aviat del que es 
pensa, farà córrer el tipex amb desfici 
per damunt del seu currículum vitae. 


Però anem als fets. Resulta que pel 
parc de Collserola, no només hi corren 
sense ordre ni concert, manades de 
porcs senglars, no, també hi pul·lulen 
soldats espanyols armats fins a les 
dents. Aquest xicots i alguna xicota, 
que cobren per això, juguen a fer el 
rambo sense cap tipus de discreció da¬ 
vant dels nassos dels sorpresos usuaris 
del parc, ja siguin ciclistes, ja siguin 
simples passejants. Es tracta del regi¬ 
ment Arapiles 62 de caçadors de mun¬ 
tanya, amb seu a la caserna del Bruc, 
que, a pesar del nom, no caçaran ni un 
sol porc senglar. 

Però una pregunta: demanen per¬ 
misos per ocupar el parc? Qui els ho 
dóna? El parc depèn de la Diputació de 
Barcelona, en la qual s’hi han instal·lat 
els nacionalistes de CiU, però els es¬ 
panyols del PP també hi pinten alguna 
cosa. El subgrup parlamentari de SI ha 


presentat una proposta de resolució al 
Parlament perquè que s’informi de les 
activitats militars que s’han fet al parc 
en els darrers deu anys i que se’n pro¬ 
hibeixi qualsevol més a partir d’ara. És 
evident que se’ls escoltaran amb un fla¬ 
biol sonant. 

Bé, per si a algú encara li queda al¬ 
gun dubte que som una nació ocupa¬ 
da, que vagi a passejar pel parc de Coll¬ 
serola un dia de maniobres dels arapi- 
les i se li esvairà de cop, tot i que potser 
les cames li tremolaran una mica. Tro¬ 
bar-se de cara soldats amb actitud poc 
amigable, potser una experiència difícil 
d’oblidar. Per cert, això d ’Arapiles re¬ 
sulta que ve del nom d’un batalla de la 
guerra del Francès, en la qual l’exèrcit 
espanyol aliat amb l’anglès van guanyar 
els napoleònics. Deu ser de les darre¬ 
res victòries que recorden, ja que no 
creiem que hi hagi cap regiment que es 


digui Annual o Filipinas o Cuba, totes 
batalles i guerres d’un temps que els 
espanyols les comptaven per derrotes. 

De fet, per molt que ens escarras¬ 
sem escrivint articles sobre l’exèrcit es¬ 
panyol, mai podrem superar les tres lí¬ 
nies del diàleg entre un paisà i un mili¬ 
tar que va escriure el dibuixant 
Junceda en un acudit que va donar lloc 
al fets del Cu-Cut el 1905, quan mili¬ 
tars van assaltar i destrossar les redac¬ 
cions del setmanari satíric Cu-Cut i del 
diari La Veu de Catalunya. En l’acudit 
es parlava del banquet de la victòria. La 
nostra, de victòria, la de la indepen¬ 
dència, la celebrarem només paisans, 
sense cap militar (com a màxim algun 
mosso d’esquadra de servei), però a 
partir d’aleshores, si hi haurà o no mi¬ 
litars a Collserola i arreu del territori, ja 
seran figues d’un altre paner. 


F arts. A Catalunya estem farts 
que, dia rere dia, se’ns trepitgi 
el cor, el cap, la boca i la llen¬ 
gua. Avui li toca el rebre a les 
aules, amb l’anacrònica sentència del 
TSJC contra la immersió lingüística i 
per fer del castellà llengua vehicular. Sí, 
ja ens hem unit tota la ciutadania sota 
el crit «per un país de tots, l’escola en 
català», però no ens volen escoltar. És 
clar, no ens entenen... Nosaltres, en 
canvi, prou que els entenem, prou que 
endevinem quines són les aspiracions 
de la vella Ibèria. Aquí, que tots som 
oberts, solidaris, bilingües, plurals i 
multiculturals... Aquí, que ens mos¬ 
trem sensibles al món, precisament per 
això també reconeixem el que som per 
damunt de tot: som catalans! I això no 
ens ho arrencarà ningú. Tant retallar, ai¬ 
xí els rellisqui una tisorada per la Fran¬ 
ja de Ponent i ens deixin fer la nostra! 


Cartes 


La desigualtat 


Nieves Simal Velez 

Membre de l'Associació Catalana per 
la Defensa de la Sanitat Pública 

Si em preocupa l’organització de 
l’atenció sanitària és perquè veig 
que és fonamental pel tipus de sa¬ 
lut que promou i també per les 
conseqüències socials que tindrà 
una organització que respon a uns 
interessos econòmics que col·lidei- 
xen amb els interessos dels ciuta¬ 
dans del nostre país. 

Des de l’any 86 tenim una sanitat 
pública universal per a tots amb uns 
trets específics. La salut pública està 
molt poc desenvolupada. Persistei¬ 
xen mútues per a alguns col·lectius 
privilegiats, algunes prestacions no 
s’inclouen com l’odontologia, d’al¬ 
tres són de difícil aplicació com l’a¬ 
vortament i sobre tot l’atenció socio- 
sanitària que la distribució patriarcal 
del treball de cura de la vida fa re¬ 
caure encara sobre les dones. 

L’equitat de totes aquestes pres¬ 
tacions depèn de l’organització de 
la sanitat pública. La globalització 
econòmica imposant unes regles 
de mercat que intenten introduir- 
se en tots els àmbits en què hi ha 
possibilitat de benefici i que han 
entrat a poc a poc en la sanitat, ens 
condueix a situacions d’inequitat 
provocades per l’accés desigual als 
recursos. Es fa clara i palesa la difi¬ 
cultat de l’accés a drets que crèiem 
garantits i per als quals hem apor¬ 
tat la nostra contribució amb els 
impostos. 

Ens fem cada cop més conscients 
de les desigualtats entre nosaltres. 
Amb aquesta consciència de la des¬ 
igualtat cada cop serà més difícil 
arribar a trobar el sentit de depen¬ 
dència mútua i de defensa d’objec¬ 
tius comuns que són l’eix de tota co¬ 
munitat. 

Envia'ns el teu escrit a 
laburxa@barrisants.org 

Sants 


La reforma de la RMI 
deixa sense ajudes 
les persones més 
pobres 


La reforma legal que endu¬ 
reix les condicions d'accés 
i de permanència a la 
Renda Mínima d'Inserció 
afecta a persones en situa¬ 
ció d'atur i d'exclusió 
social que pateixen els 
efectes de la crisi econòmi¬ 
ca, la precarietat laboral, 
l'alt preu de l'habitatge i la 
retallada de serveis i de 
prestacions socials. 

Gemma Parera 

Sants 


Aquesta ajuda mínima de supervi¬ 
vència entorn als 420 euros, varia¬ 
ble segons la situació familiar, s’ha 
gairebé triplicat en els darrers tres 
anys. Actualment la cobren 34.000 
persones a Catalunya i en depenen 
110.000. Durant l’any 2010, 672 
persones s’han beneficiat de la RMI 
al districte de Sants Montjuïc. 
Aquesta xifra duplica la de les per¬ 
sones beneficiàries l’any 2008, 
quan van ser 336, i representa un 
10% de les persones ateses pels ser¬ 
veis socials del districte. Ara les re¬ 
tallades limiten també el pressu¬ 
post destinat a una minsa ajuda so¬ 
cial cada vegada més reclamada 
deguda la crisi. 

LA REFORMA LEGAL DE LA RMI 
LIMITA LACCÉS I LA PROTECCIÓ 

Les darreres modificacions legals 
dificulten l’accés a la prestació, ja 


que, d’una banda, es passa d’un a 
dos anys el mínim exigit de residèn¬ 
cia a Catalunya per sol·licitar-la, el 
que perjudica a les persones immi¬ 
grants. D’altra banda, es computen 
els ingressos obtinguts en els da¬ 
rrers dotze mesos, quan abans eren 
sis, dificultant així l’accés a l’ajuda. 

S’estableix ara una durada màxi¬ 
ma de cinc anys cobrant la presta¬ 
ció i es limita la RMI a les persones 
amb necessitats socials, no exclusi¬ 
vament laborals. Aquesta restricció 
deixa a moltes persones en atur 
sense un mínim de recursos. 

Una de les modificacions més 
greus és que cada mes es decidirà si 
es poden ampliar el nombre de be¬ 
neficiaris en funció del pressupost. 
De manera que si no hi ha pressu¬ 
post suficient es deixaran de donar 
prestacions independentment de 
les necessitats. 

Així mateix, si bé anteriorment 
passats dos mesos des de la sol·lici¬ 
tud es considerava provisionalment 
aprovada la prestació, ara si en qua¬ 
tre mesos no hi ha resposta s’ha de 
considerar denegada. De manera 
que la lentitud en el procediment 
administratiu beneficia les finances 
de la Generalitat en detriment dels 
drets de les persones. 

EL CONTROL DEL FRAU CRIMI¬ 
NALITZA ELS MÉS POBRES 

Els canvis en la forma de pagament 
durant el mes d’agost de la RMI, 
per taló nominatiu al domicili en 
comptes de transferència bancària, 
han generat una forta polèmica, ja 
que amb l’excusa del control del 
frau s’ha criminalitzat a les perso¬ 


nes més pobres. L’ETT Randstat ha 
assumit el control del frau, despres¬ 
tigiant així la feina dels professio¬ 
nals dels serveis socials dels ajunta¬ 
ments que gestionen el programa i 
coneixen la realitat de primera mà. 

Malgrat ara s’ha rectificat tornant 
al sistema de pagament per transfe¬ 
rència, més de 13.000 famílies han 
deixat de cobrar o han tingut re¬ 
tards en el cobrament, amb el risc 


d’impagament del lloguer i de ser¬ 
veis bàsics. Cal tenir en compte que 
les persones beneficiàries de la RMI 
ténen una alta mobilitat residencial 
per les dificultats de fer front a l’alt 
preu de l’habitatge i, a més, es va 
utilitzar una base de dades desfas- 
sada per enviar els xecs. El govern 
ha afirmat que el frau és del 19%, el 
que representa uns 40 milions 
d’euros a l’any, mentre el frau fiscal 
a Catalunya suposa entre 15.000 i 
16.000 milions d’euros. 

PER UNA RENDA CIUTADANA 
GARANTIDA I SUFICIENT 

Des de l’Assemblea de treballadors 
i treballadores en atur de Barcelona 
s’han convocat diferents concentra¬ 
cions durant el mes d’agost per 
«exigir reparació pels perjudicis 
ocasionats amb el canvi de la moda¬ 
litat de pagament, demanar l’a¬ 
nul·lació de la llei que empitjora la 
RMI i reivindicar una renda ciutada¬ 
na garantida i suficient». Han con¬ 
vocat una nova concentració el 13 
d’octubre a les 10 davant de Palau 
de Mar. 


Segons Jordi Torelló, portaveu 
de l’Assemblea, «cal lluitar al carrer. 
No es poden salvar els bancs i dei¬ 
xar que la crisi impacti en els més 
febles, en les persones amb menys 
recursos que, a més, tenen poca ca¬ 
pacitat de mobilització i han patit la 
falta d’informació davant tots els 
canvis. Buscar el petit frau de les 
persones que cobren la RMI és des¬ 
viar el problema, caldria controlar 
el frau de les grans fortunes». 

D’altra banda, Entitats Catalanes 
d’Acció Social (ECAS) proposen un 
replantejament de la RMI que ga¬ 
ranteixi la cobertura d’uns mínims 
per a tota la població. Consideren 
la reforma ineficaç, injusta i des¬ 
proporcionada. «Convertir tot els 
perceptors de la RMI en sospitosos 
i posar en risc la seva subsistència 
reflecteix una gran manca de sensi¬ 
bilitat i alimenta l’estigmatització 
d’un col·lectiu que necessita tot el 
contrari: recursos i vies de reinser- 
ció social». 



Centenars de persones s’aplegaren al llarg de tot el matí a la porta de jutjats per donar suport al centre social. ALBERT GARCIA 

Sants 


La marea groga es consolida al barri 


dimecres 



grocs 


per l'cnscnyamcnt públic i dc qualitat 
i contra Ih retallades 

portem samarretes o 
peces de roba grogues 
els dimecres 


ASSEMBLEA GROGA * SANTS 

«intimp·rcfin^ïgníific·ïv^gmflilrnvn 


Cartell per difondre el Dimecres Groc al barri. ARXIU 


APEU DE CARRER 


Difon 

@laburxa 

Bernat Costa 

Entre manifestacions i asamblees 
indignades, ens hem adonat que 
La Burxa no havia entrat a les xar¬ 
xes socials com Twitter i Facebo- 
ok... I això no pot ser! Problema 
resolt... Perfils creats! Una pàgina a 
Facebook i un usuari a Twitter per 
poder anar difonent el que anem 
fent, per estar més aprop de la 
gent que fa La Burxa, de les lecto¬ 
res... 

Som una mica analògics, som 
paper, pero a poc a poc ens anem 
digitalitzant. Des de @laburxa in¬ 
tentarem donar cobertura a les di¬ 
ferents accions al barri, mirarem 
d’apropar-nos al barri, el que im¬ 
plica fer un periòdic de comunica¬ 
ció popular. Demanar ajuda i sug¬ 
geriments. I per suposat, accepta¬ 
rem tantes crítiques com lectores 
té La Burxa. 

@laburxa ha de servir per fer 
una Burxa més propera, més parti¬ 
cipativa, però tot depèn de vosal¬ 
tres, estimades lectores. 

També volem aprofitar aquestes 
eines per als més nostàlgics. Poder 
compartir vídeos del passat, car¬ 
tells, tirar d’històries burxaires d’a¬ 
quests més de 13 anys sortint cada 
mes. 

Ja de pas, agrair la gran benvin¬ 
guda que hen tingut a Twitter... De 
seguida les santsenques s’han po¬ 
sat a difondre’ns i en un moment 
tenim una pila de seguidores! Que 
bé que ens rebeu amb els braços 
oberts! Moltes gràcies! 

Ara només ens falta millorar la 
web, per tenir una veritable pre¬ 
sència ens els móns dels bytes. El 
paper ja el coneixem, ara necesi- 
tem fer un salt endavant i tenir 
una burxa virtual a l’alçada. 



Mestres i associacions de 
mares i pares d'alumnes 
de Sants es mobilitzen per 
fer front comú per evitar 
les retallades. 

Martí Gutiérrez Farré 

Sants 


El líder en vendes literàries d’autoa- 
juda, Albert Espinosa, estaria prou 
content de veure que pares, mares i 
mestres de Sants llueixen vestimenta 
groga. No obstant el motiu d’aquests 
dista molt del que promulgava en 
seu llibre, en el qual es replantejava 
el tipus de relacions humanes. La co¬ 
munitat educativa santsenca també 
es replanteja, fonamenta i critica fe¬ 
nòmens, com l’educació pública del 
seus fills i la repercussió de les reta¬ 
llades iniciades en aquest camp per 
part del govern de la Generalitat. 

Una mostra clara d’aquesta inicia¬ 
tiva anomenada Assemblea Groga de 
Sants, és la trobada que es va cele¬ 
brar el passat dimarts 13 de setem¬ 
bre a plaça de Sants. Les mobilitza¬ 
cions iniciades a principi del mes de 
juny per l’aleshores embrionari 
col·lectiu, només s’havien centrat en 
la convocatòria de cassolades a la 
mateixa plaça de Sants i aprofitant el 
fervor de les acampades d’indigna¬ 
des, mostrar el rebuig contundent a 
les retallades anunciades pel nou 
curs. El passat dia 13, totes aquestes 


Barrisants.org 

Sants 


Dissabte 19 de maig de 2007 els 
agents antiavalots dels Mossos d’Es¬ 
quadra van detenir il·legalment en 
Roger, veí del barri de Sants. El jo¬ 
ve era a la plaça d’Espanya entre el 
públic mirant com es desenvolupa¬ 
va una acció pacífica de la campa¬ 
nya Estatotfatal.net. Quan l’acció 


queixes es van concretar en objec¬ 
tius concrets, emmarcats en el movi¬ 
ment Catalunya es mou, iniciat a les 
escoles de Badalona i posteriorment 
estès arreu del país. 

XARXA D’AMPA I ESCOLES 

De la mateixa manera que el seus 
companys grocs d’altres municipis 
del Principat, des de l’Assemblea 
Groga de Sants es pretén crear una 
xarxa d’AMPA i escoles per indagar 
sobre com afecten les retallades a 
Sants i poder aturar-les. 

La indignació mostrada a princi¬ 
pis de juny per unes 150 persones 


consistent a aturar temporalment el 
trànsit va finalitzar, uns antiavalots 
es va acostar al fotògraf de La Bur¬ 
xa Albert Garcia, que cobria Facció. 
Els policies el van agafar violenta¬ 
ment pel braç i li van exigir que els 
acompanyés a un racó. El jove veí 
del barri es va situar entre el fotò¬ 
graf iels antiavalots i els va recrimi¬ 
nar que el fotògraf tenia l’acredita- 
ció professional corresponent. En 


està prenent forma prescindint de 
polítics i sindicats majoritaris. I és 
que l’objectiu principal de l’assem¬ 
blea és concretar un pla d’acció per 
veure com es tradueixen les retalla¬ 
des a cada centre i poder elaborar 
un llistat, registrant cada una de les 
mancances que se’n deriven. 

Per assolir aquesta finalitat s’han 
convocat assemblees mensuals a 
plaça de Sants, a les quals s’espera, 
segons una mare, que hi assisteixin 
més mestres que a la darrera. 
També s’han adherit al manifest de 
Catalunya es mou i n’han redactat 
un de propi, que esperen que les 


qüestió de segons tres antiavalots 
van agredir i reduir al terra al jove 
santsenc. 

DETENCIÓ IL·LEGAL 

El jove va comunicar als mossos, 
amb la cartera a la mà, que si volien 
s’identificava voluntàriament però 
que volia que els agents li donessin 
el número de placa. Els mossos s’hi 
van negar i van detenir il·legalment 


escoles i AMPA de Sants s’hi adhe¬ 
reixin. 

Per tal de continuar fent visible les 
lluites engegades i de trobar, a part 
de l’assemblea, punts d’encontre, 
s’establirà a partir d’ara els dimecres 
grocs, que consisteixen en què cada 
escola ha de vestir-se d’aquest color 
a l’epicentre de la setmana. L’última 
reunió se celebrà el dimecres 28 de 
setembre i s’ha obert el compte de 
correu electrònic informatiu sants- 
maresindignades@gmail.com per a 
totes aquelles persones que vulguin 
participar-hi o informar-se de les ac¬ 
cions que s’estan duent a terme. 


el nostre veí, que es va passar set 
hores a les cel·les de la comissaria 
de les Corts. 

QUATRE ANYS 
DESPRÉS, EL JUDICI 

A finals del mes de setembre va arri¬ 
bar la citació judicial per a les 12 
del migdia de dia 1 de desembre. El 
judici se celebrarà a la Ciutat de la 
Justícia. 


Judici contra un veí 

del barri detingut il·legalment el 2007 

Neix l’assemblea 
d’indignats del Grup 
Expo Hoteles 



La creació d'assemblees de 
treballadors i treballadores 
indignats és un dels objectius 
de la Comissió Laboral de 
l'Assemblea d'Indignades 
de Sants. 

Gemma Parera 

Sants 


La iniciativa ha començat a funcionar al 
Grup Expo Hoteles and Resorts que 
entre altres hotels té l’hotel Torre Cata¬ 
lunya situat a l’avinguda de Roma i 
l’empresa Roda 5.000 de manteni¬ 
ment. A principis d’agost es va crear 
l’assemblea de treballadors i treballa¬ 
dores indignats de Roda 5.000 i a inicis 


de setembre ja es va constituir l’assem¬ 
blea del Grup Expo Hoteles. L’objectiu 
que es plantegen és seguir creixent per 
comptar amb un veritable espai de re¬ 
presentació de tots els treballadors i 
treballadores del grup. 

COMPARTIR 
I CERCAR SOLUCIONS 

Segons la comissió laboral aquesta és 
una bona oportunitat per posar en co¬ 
mú problemes i cercar solucions amb 
la participació del conjunt de treballa¬ 
dors i treballadores. «Estem mancats 
d’un sistema organitzatiu de base as- 
sembleària que ens permeti decidir per 
nosaltres mateixos què volem i com ho 
volem aconseguir. El moviment del 
15M ha mostrat que és possible un ca¬ 
mí de participació obert a tothom». 


La proposta de crear i coordinar 
assemblees d’indignades d’empresa 
als barris, als polígons industrials i 
als diversos sectors amb característi¬ 
ques pròpies com la sanitat, l’ensen¬ 
yament, les administracions públi¬ 
ques o empreses com Telefònica serà 
presentada a la III Trobada de treba¬ 


lladors/res indignats/des el 8 d’octu¬ 
bre a les 17h a plaça Catalunya. 

ALTRES COMISSIONS 

L’Assemblea d’Indignades de Sants 
treballa també des de les comissions 
d’Educació, Habitatge, Salut, Difusió 
i Autosuficiència. Recentment s’ha 


creat la comissió d’Universitat Indig¬ 
nada que està preparant diverses xe¬ 
rrades. sobre economia política, mit¬ 
jans de comunicació, cooperatives, 
energies, despesa pública i mètodes 
de participació del 7 octubre al 20 de 
novembre. 


Felip Puig 
envia activistes 
a l’Audiència 
Nacional 
espanyola 

Irene Jaume Gambin 

Sants 


El 15 de juny es va fer una acció pa¬ 
cífica a les portes del Parlament de 
Catalunya sota el lema «Aturem el 
Parlament», convocada per mostrar 
el rebuig a la votació i posterior 
aprovació de la Llei Òmnibus. 

El dilluns 3 d’octubre van co¬ 
mençar les primeres detencions or¬ 
denades per l’Audiència Nacional 
(arran de la denúncia del sindicat 
Manos Limpias) d’activistes suposa¬ 
dament relacionats amb l’acció del 
15 de juny. En el moment del tan¬ 
cament d’aquesta edició, ja s’han 
dut a terme 16 detencions, 6 de les 
quals a la Ciutat de la Justícia (fo¬ 
to). A més, tres de les persones de¬ 
tingudes són del barri. 



Els Mossos d’Esquadra deteniren sis persones el 6 d’octubre que van anar a comunicar al 
jutge de guàrdia que estaven assabentades del procediment. ALBERT GARCIA 


Can Batlló comença 
amb força el nou curs 


Joan Costa 

Sants 


Entre la calor i les vacances sembla 
que a l’estiu tot s’atura, però a Can 
Batlló encara han quedat veïns i veï¬ 
nes que, amb constància i treball, han 
fet continuar la vida al bloc 11. 

S’han dut a terme debats sobre els 
usos i el disseny de l’espai, s’ha trac¬ 
tat sobre les expectatives de les activi¬ 
tats i projectes a fer de cara a la torna¬ 
da i s’ha continuat construint l’espai 
fent obres que facilitin l’accés i obrin 
Can Batlló amb més disponibilitat per 
a tothom; d’entre les més importants 
cal destacar la construcció d’un lava¬ 
bo adaptat per a persones amb mobi¬ 
litat reduïda i l’obertura de portes per 
accedir al pis superior on s’hi poden 
trobar una quantitat de sales i saletes 
considerable per ajudar a omplir de 
vida el recinte. 

La biblioteca Josep Pons també ha 
continuat engrandint-se gràcies a la lí¬ 
nia que segueixen els voluntaris, una 


línia basada en la voluntat, el treball i 
les donacions dels veïns del barri fins 
al punt que l’espai on s’encabia ha 
quedat petit. 

També s’han dut a terme xerrades, 
conferències, vermuts, jocs d’aigua per 
a la canalla, entre d’altres activitats. 

Després de la feina sorda dels me¬ 
sos d’agost i setembre, la força de la 
tornada a Can Batlló sembla que re¬ 
cull l’entusiasme renovat de tots 
aquells veïns i veïnes que volen fer de 
l’espai un lloc per al barri; així doncs, 
a l’octubre un tros de fàbrica —el bloc 
11—, una antiga productora de rique¬ 
sa per als amos i de misèria per als 
treballadors, es convertirà en un es¬ 
pai d’oci i cultura, i de record de tots 
aquells que van sobreviure. La poesia 
orientada a la vida a les fàbriques, 
l’art i la música ocuparan Can Batlló 
el dissabte 8 d’octubre. 

Assembles, idees, autogestió... El 
bloc 11 de Can Batlló continua 
consolidant-se, es va construint i va 
prenen vida. 


La cultura mexicana i catalana s'apropen 
en el Vive México 2011 


i un dels actes més originals va ser el lana que es va celebrar al Casinet 
concurs de ranxeres en llengua cata- d’Hostafrancs el 12 de setembre. 


Gemma Parera 

Sants 


Barcelona Vive México 2011 neix amb 
la voluntat d’apropar la cultura mexi¬ 
cana i la catalana, quan s’acomplei¬ 
xen 201 anys de la independència. 

Els antecedents d’aquesta propos¬ 
ta són l’Encuentro Mariachi de Barce¬ 


lona, celebrat a la Plaça Reial, fruit de 
l’agermanament d’aquesta plaça amb 
la Plaza Garibaldi, i les diverses edi¬ 
cions de la Setmana de Mèxic a Barce¬ 
lona, celebrades al Poble Espanyol. 

JORNADES MOLT DIVERSES 

Les jornades han contemplat més de 
30 activitats durant el mes de setem¬ 


bre, que han volgut donar a conèixer 
una cultura heterogènia, rica i inte- 
gradora. S’ha celebrat una fira gastro¬ 
nòmica, balls tradicionals, diverses 
exposicions, conferències, teatre, 
concerts i dos cicles de cinema. El 
centre Cívic de les Cotxeres de Sants 
va acollir el cicle de cinema contem¬ 
porani mexicà del 5 al 9 de setembre 


w 


_ BARCELONA i 

Vive México^ * 

www. vivemexico2011 .com 


Imatge promocional del Vive México d’enguany. INTERNET 

Les festes majors 
de Sants i la Bordeta 


És difícil sintetitzar en vuit 
imatges la Festa Major d'en¬ 
guany, ja que és el moment 
d'eclosió de la feina que 
moltes persones fan durant 


l'any, a més de ser un 
immillorable escenari per a 
l'alegria i la cohesió social. 
Des de la burxa ho intenta¬ 
rem! 



Va per tu, Esteve! 

«El retorn d’un so màgic: Un espectacle. Un petit somni... d’un poble que per uns instants vol agrair-te i recordar-te dins 
del mar alegre de les teves tonades.» Per fer realitat aquestes paraules, la Companyia Elèctrica Dharma, els Diables, Taba- 
lers, Grallers i Castellers de Sants, el Casal Independentista, la comissió de festes del carrer Sagunt i l’Assemblea de Barri 
van treballar i ballar plegats en l’Homenatge a Esteve Fortuny. Un cercavila de cultura popular, un correfoc infantil i un 
concert de la Dharma —que enguany ha anunciat una aturada indefinida de la seva activitat artística— van servir per re¬ 
cordar i homenatjar el guitarrista de la companyia santsenca, mort ara fa 25 anys. 



Els Diables de Sants, indignats 

Davant la prohibició del correfoc de la Festa Major Alternativa per part del 
districte, els diables van organitzar una marxa de torxes en senyal de dol. 
Vestits amb capes negres i tocant la marxa fúnebre es van dirigir a la seu 
del districte on es llegí el comunicat de l’Assemblea del Barri. 



Cursa de carretons, èxit diürn. 

Enguany, 15 carretons es van reunir el diumenge per concloure la Festa Major Alternativa 
(FMA). La participació va ser un èxit, sobretot en la categoria infantil, amb tres carretons. La 
baixada del carrer Sagunt fins Burgos, des d’Olzinelles, va servir per revalidar el duel dels da¬ 
rrers anys entre L’Spirit of Maula i els campions d’enguany, La Burxa. Des de l’organització 
es vol agrair la participació dels més menuts i lamenta la multa posada per l’ajuntament per 
«ús indegut de l’espai públic». 



Gran assistència de públic a les activitats de la Festa Major Alternativa 

Les activitats de la seva 17a edició han congregat una important nombre de persones al parc de 
l’Espanya Industrial. L’espai ha estat un escenari immillorables que ha permès consolidar activi¬ 
tats relativament noves, com les adreçades a infants, els vermuts al migdia, el concurs de paelles 
o la mostra de col·lectius i entitats socials, més enllà de les concurregudíssimes activitats de nit. 



La Burxa dóna la benvinguda 

al Pau 

La Farga guanya el concurs popular de guarniment 

Dels 14 carrers guarnits, el segon classificat al 12è concurs 
organitzat per Sants 3 Ràdio, va ser el carrer Valladolid, se¬ 
guit per Finlàndia. Tots tres celebraven enguany el 30è 
aniversari. 



Èxit de la tercera edició del concurs de paelles 

El concurs de paelles de la FMA es va saldar amb un gran èxit 
de participació, consolidant l’espai diürn de les Alternatives. 
Amenitzat pel grup del barri La Màlaga Essència Rumbera, va 
fer un ball de sobretaula carregat de ritme i garrotins. 



La programació infantil plenament consolidada 

Titelles, música africana, grups d’animació, un mercat d’in¬ 
tercanvi i uns originals jocs d’aigua han estat algunes de les 
activitats de la Festa Major Infanil, que han tingut una altíssi¬ 
ma participació dels més petits i petites. 



Els Castellers, lloc de trobada per Festa Major 

Els Borinots afirmen estar contents perquè desprès de 6 anys s’han fet un lloc a les festes. Quan en¬ 
guany encaraven el repte de canviar de carrer, patien per si els trobarien o per si a gent hi continua¬ 
ria anant... Dubtes esvaïts! Afirmen haver tornat a gaudir de les festes perquè molts els han acom¬ 
panyat i els han donat rialles, alegria, disbauxa! I no ho dubteu l’any vinent més i millor! 



La Bordeta celebra la seva festa més multitudinària 

Més d’un miler de persones van participar a la tercera edició de La Bordeta en Dansa, el 17 de se¬ 
tembre als Jardins de Celestina Vigneaux. Les danses d’arreu, els tallers per als infants, la mostra gas¬ 
tronòmica i d’entitats del barri i un espectacular castell de focs consoliden una festa multicultural 
de cloenda de la Festa Major de la Bordeta que els seus organitzadors esperen repetir i millorar. 



ALTRES ACTIVITATS: 


La Coral Sant Medirestà composta pen 

- Cor Infantil 
*Petits 
* Mitjans 

*ÜTàfii 

- Cor de noies 
-Cor d'adults- 

En moviment 


Tenim les claus 
per obrir horitzons 

das, 24), un sopar en què vam poder 


FENT JUSTÍCIA 


Els 3 de Gràcia 
i Josep Mayoral 

David Fernàndez 

La passada Festa Major de Gràcia 
va tenyir-se de dol i dolor rere la 
mort en accident de trànsit de Jo¬ 
sep Mayoral, jove activament com¬ 
promès amb la Festa Major Alter¬ 
nativa, els moviments socials i l’es¬ 
querra independentista. 

Malauradament, hemeroteca 
absurda sovint, alguns mitjans van 
reproduir que en Josep pertanyia 
als 3 de Gràcia i que havia estat jut¬ 
jat a l’Audiència Nacional per la 
crema de caixers automàtics. La 
brevetat d’un detall fals convidava 
obertament a l’equívoc i la confu¬ 
sió. Els 3 de Gràcia no van ser mai 
un grup il·legal. Va ser el sobre¬ 
nom solidari que, el 2002, van re¬ 
bre tres joves graciencs detinguts 
sense proves, maltractats a comis¬ 
saria i injustament acusats durant 
quatre anys d’un fals delicte de te¬ 
rrorisme. 

Josep Mayoral mai va ser jutjat 
ni condemnat. La mateixa Audièn¬ 
cia Nacional, a petició expressa de 
la fiscalia del tribunal especial, va 
arxivar la causa el 2006 per falta 
d’indicis. Absolt del tot rere un 
procés inquisitorial i kafkià, a Jo¬ 
sep se’l recorda a la Vila precisa¬ 
ment per aquest motiu: per haver 
estat una víctima de l’obsessió re¬ 
pressiva de García-Valdecasas i els 
muntatges del PP contra la dissi¬ 
dència. El 2005, més de 3.000 veï¬ 
nes de Gràcia s’havien autoincul- 
pat davant l’Audiència Nacional 
per a córrer la mateixa sort que en 
Josep: aquesta sí és la seva histò¬ 
ria. I per això el dol compartit. 

El 2009, l’inspector de la poli¬ 
cia que va ordir l’operació fou em¬ 
presonat per corrupció, acusat 
d’associació il·lícita i proxenetis- 
me. La història posa cadascú al seu 
lloc. I en Josep té el seu, guanyat a 
pols contra els temps de tanta in¬ 
fàmia, a la Vila de Gràcia, a la me¬ 
mòria col·lectiva i a la lluita pels 
drets civils als Països Catalans. Se¬ 
guim, seguirem. Amb tu. Gràcies, 
Josep. 


D'Onze de Setembre a 
Onze de Setembre tirem 
perquè ens toca. Ens toca 
reivindicar què som, què 
volem, i sobretot, què no 
volem. Amb permís de la fi 
de la democràcia Xilena de 
Salvador Allende, i evident¬ 
ment dels 3.000 morts a les 
torres bessones als EUA, 
l'Onze de Setembre és el 
nostre crit. 

Àngel Bravo Almirall 

Sants 


Queda clar que, acumulant càrregues 
en forma de papers de Salamanca, de 
sentències en contra de l’Estatut, d’in¬ 
tents de castellanització de l’escola ca¬ 
talana, el que passa és que, batec a ba¬ 


tec, el nostre cor cada vegada se sent 
més distant de l’Estat espanyol. 

LA DIADA AL BARRI 

Les diverses entitats santsenques apro¬ 
fiten els Onze de Setembre, però, per 
emfasitzar en les peculiaritats dels seus 
horitzons. 

Així, enguany, el Casal Independen¬ 
tista de Sants Jaume Compte sent la 
Diada Nacional com un dia en què 
commemorem la «pèrdua de les nos¬ 
tres llibertats nacionals enmig de fortes 
retallades dels drets socials adquirits 
amb la lluita de les treballadores». Per 
això, aquest any el seu lema ha estat: 
«Que no ens retallin la nació: Indepen¬ 
dència, Països Catalans». A banda de 
participar en els actes que es desenvo¬ 
lupen al centre de Barcelona l’Onze de 
Setembre, el casal sempre ha dut 
aquesta commemoració al barri uns 
dies abans de l’efemèride. Aquest any 
l’acte de la Diada va ser el divendres 9 
de setembre al mateix Casal (c. Munta- 


escoltar els parlaments del Casal, la veu 
d’un militant de l’esquerra indepen¬ 
dentista del País Valencià i l’actuació 
del cantautor Pau Alabajos. 

ACTE DE SMxl 

Sants-Montjuïc per la Independència 
(SMXI), per la seva banda, va muntar 
el dia 10, de 18 a 20 hores, una parada 
a la plaça de Sants, des d’on es va re¬ 
partir el manifest fet per l’Assemblea 
Nacional Catalana (ANC) per la Diada 
d’enguany. Al final, i davant unes qua¬ 
ranta persones, es va llegir l’esmentat 
manifest. 

SMXI és un dels nuclis més actius 
de la ciutat, que ha recollit gran part 
del col·lectiu de gent que va organitzar 
la consulta sobre la independència al 
districte. D’altra banda, l’entitat inde¬ 
pendentista va participar també a la 
manifestació de la tarda de la Diada, 
amb un bloc encapçalat per la pancar¬ 
ta: «Pel nostre futur, independència». 


NI DEPENDÈNCIA DELS ESTATS, 

NI DEPENDÈNCIA DELS MERCATS 

Finalment, la mirada de Bloc Negre es 
va fer palesa a partir de les 17 hores a 
la plaça Urquinaona. 

El col·lectiu anarquista va clamar 
d’aquesta manera tan contundent les 
injustícies que pateix el poble català: 
«Ni dependència dels mercats, ni de¬ 
pendència dels estats: independència 
sense límits! Aquest any hem pogut 
veure com els mercats han guiat les po¬ 
lítiques arreu del món, i els pobles han 
patit les conseqüències de la seva cob¬ 
dícia per la seva submissió al ter-ror de 
l’economia de lliure mercat. Retallades 
a casa nostra dels pocs serveis bàsics de 
què gaudíem, com a mera caritat, per 
amagar la misèria que provoquen: més 
indefensió dels treballadors vers la pa¬ 
tronal, guerres globals per recursos na¬ 
turals i destrucció del territori en nom 
del progrés. Totes aquestes mesures 
collen més a les classes populars per 
augmentar la seva dependència dels 
més poderosos, únics beneficiaris d’a¬ 
questes situacions. També hem vist una 
espurna d’esperança perquè sembla 
que el poble va despertant (...). 

»Ens quedem amb la força dels mar¬ 
ginats, de com són capaços de posar el 
sistema contra les cordes, i de les ma¬ 
neres dels indignats, organitzant-se 
sense partits ni dirigents, assenyalant 
des de la base els culpables a qui cal 
colpejar i derrocar. Tanmateix el des¬ 
pertar dels pobles porta la repressió 
dels estats, mà executiva dels poders 
econòmics, quan cal amb l’exèrcit i 
quan no amb policia, però sempre 
amb la repressió. Les ganes de canvi 
traslladen la violència de la nostre vida 
diària (desigualtats socials, explotació 
laboral, aïllament personal, abusos de 
poder, etc.) als carrers dels pobles i ciu¬ 
tats on la repressió intenta aturar-nos. 
Però la unió del poble sempre podrà 
contra els seus opressor (...). 

»Cap estat ens donarà mai la lliber¬ 
tat ni amb el capitalisme serà possible 
la justícia i la dignitat humana. L’única 
independència real és la d’un poble au- 
togestionat, que impliqui la lliure fede¬ 
ració entre pobles, sense fronteres que 
els separin i els enfrontin, que lluiti per 
la igualtat entre totes les persones i la 
fi de les opressions. Mori l’estat i vis¬ 
ca l’anarquia!. 

La manifestació de la tarda a Urqui¬ 
naona va aplegar unes 10.000 perso¬ 
nes, segons la Guàrdia Urbana, xifra 
més alta que la de l’any passat. 

Ara és el moment: 
nosaltres o ells? 


LA BORDETA 
MON AMOUR 


Una membre del 15-M ens 
dóna la seva visió sobre la 
situació actual, sota un 
context de crisi , que han 
provocat els mateixos a qui 
ara estan rescatant els 
governs, el gran capital. 

Però el problema no és la 
cobdícia d'uns pocs, el pro¬ 
blema és això que en diem 
capitalisme. Ens fa un repàs 
dels atacs per part del capi¬ 
tal contra els drets bàsics 
dels ciutadans, i ens anun¬ 
cia les futures mobilitza¬ 
cions. 

Núria Comerma 

Membre de l’Assemblea de Gràcia 

Històricament qualsevol victòria de 
les classes populars ha esdevingut a 
través de l’autoorganització. Mai 
governs, especuladors i empresaris 
han cedit sense trobar resistència i 
contrapoder. El moment actual té 
una força determinada que ens pot 
donar alguna victòria que motivi a 
la resta a lluitar pels drets i lliber¬ 
tats de totes. 

POLÍTICA D’AUSTERITAT, 
POLÍTICA DE RETALLADES 

La boira, però, enterboleix tot Euro¬ 
pa de feixisme i de l’eufemisme de 
l’austeritat. Ells ataquen fort i inten¬ 
sifiquen les desigualtat socials sota 
el pretext que és l’única manera de 
sortir de la crisi. Tanmateix, les se¬ 
ves receptes no funcionen, el cas 
grec n’és l’exemple paradigmàtic. 

Com més retallades (austeritat) 
més dificultats de sortir de l’atzu¬ 
cac on ens han fotut. Política gover¬ 
namental clientelar de saqueig de 
l’erari públic per donar-lo a grans 
empreses i bancs, preparant-se el 
seu futur. 

L’estratègia del poder és clara: 
desprestigiar la funció pública — 
parlen de dèficit a la sanitat o a l’e¬ 
ducació, però no dels diners que 
ens costa l’exèrcit i els cossos re¬ 
pressius— per reconvertir-la a tra¬ 
vés de la lògica empresarial en un 
negoci; i, alhora, empènyer a la po¬ 
blació a comprar els drets socials a 
les escoles concertades, a les immo¬ 
biliàries i a les mútues de salut pri¬ 
vades. Mentre els lobbies empresa¬ 
rials afincats a Brussel·les augmen¬ 
ten la seva influència i els seus 
beneficis, la misèria s’intensifica: 
més de 2 milions de persones viuen 
sota el llindar de la pobresa als Paï¬ 
sos Catalans. 



Concentració per aturar un desnonament, una resposta contra l’especulació immobiliària pròpia del capitalisme. ALBERT GARCIA 


AIXÒ NO ÉS UNA CRISI, 

ÉS UNA ESTAFA 

Reforma laboral, reforma de les 
pensions, destrucció dels convenis 
col·lectius, retallada del 5% del 
sous dels funcionaris, precarietat 
laboral, manca de recursos en edu¬ 
cació i sanitat públiques, robatori 
dels mercats financers als més vul¬ 
nerables, tendència cap a una so¬ 
cietat més dèspota i injusta, con¬ 
centració del poder econòmic i po¬ 
lític en poques mans, atur, 
desnonaments, pèrdua del poder 
adquisitiu de les classes populars 
són conseqüència de la fal·lera de 
perpetuar el sistema capitalista. És 
un programa intencionat i esta¬ 
blert: «refundar el capitalisme» cos¬ 
ti el que costi. 

Estem obrint els ulls i sota el pa¬ 
raigües de la indignació cridem ben 
fort que «això no és una crisi, sinó 
una estafa». 

VÉNEN TEMPS 
DE SORTIR AL CARRER 

Ens espera una tardor i un 2012 de 
retallades en els àmbits que satisfan 
les necessitats bàsiques, però tam¬ 
bé els espera a ells una tardor ca¬ 
lenta. 

Les mobilitzacions i les protestes 
continuen. Des de l’estiu hi ha am¬ 
bulatoris ocupats pels veïns i les 
veïnes, el 18 de setembre s’han ma¬ 
nifestat milers de persones arreu 
de l’Estat espanyol per defensar els 
serveis públics per totes, sota el le¬ 
ma: «Per uns serveis públics per to¬ 
tes. Banquers i polítics: traieu les 
mans del que és públic». 


El 25 de setembre la manifesta¬ 
ció pel dret a l’habitatge i contra els 
desnonaments fou el tret de sortida 
a una intensa campanya per defen¬ 
sar el dret a un sostre. El 15 d’octu¬ 
bre prendrem els carrers a nivell in¬ 
ternacional demostrant que la in¬ 
dignació no és només un estat 
d’ànim sinó que s’acciona per de¬ 
fensar la dignitat, els drets i les lli¬ 
bertats de totes. 

Per moltes pretén ser l’inici d’un 
cicle de lluites que es preveu in¬ 
tens, complicat i esperançador. A 
les universitats, a l’escola, als am¬ 
bulatoris, als hospitals, als centres 
de treball, a la casa a punt de ser 
desnonada, als pisos buits es viu¬ 
ran moments intensos de vida co¬ 
muna, de lluita compartida i de 
construcció d’una altra sortida —a 
la que ens volen imposar i fer creu¬ 
re com a única— a la crisi. Del «Jun¬ 
tes ho podem tot» del Banc de Des¬ 
crèdit a una resistència global, co¬ 
ordinada i organitzada contra ells. 

LA CORDA S’HA TRENCAT 

Ningú sap quin és el futur que 
espera al moviment 15M però si 
que podem dir que s’ha obert una 
esquerda entre el Nosaltres i ells 
que ens fa posicionar: per no 
perdre allò que tants anys de lluita 
ha costat, per recuperar la nostra 
vida i per intentar canviar un siste¬ 
ma capitalista salvatge. Ara toca ser- 
hi, toca dir ja n’hi ha prou i com 
deia una pancarta de plaça Catalu¬ 
nya: «Hem pres la humil decisió de 
no retrocedir». 


LA TARDOR QUE ENS ESPERA 

Tindrem una tardor on es multipli¬ 
caran les assemblees de treballa¬ 
dors i treballadores als centres de 
treball i on les ocupacions dels 
CAP, dels hospitals, de les universi¬ 
tats, dels instituts seran l’eina de 
consciència i pressió política. La 
descentralització a través de les as¬ 
semblees populars als barris, po¬ 
bles i viles ha d’anar acompanyada 
per la proliferació d’assemblees als 
centres de treball. 

I així entre totes definir una es¬ 
tratègia compartida que ens porti a 
una aturada de l’economia que 
pressioni realment a les institu¬ 
cions que juguen amb el que és de 
tots i totes.La inèrcia és la que ens 
ha portat a aquesta situació d’asfí¬ 
xia i d’angoixa permanent. Quan el 
futur es preveu tant negre és obli¬ 
gació de totes parar. Si ara no, 
quan? 


El 8 d’octubre 
i l’auditori 

Comissió de Veïns de la Bordeta 

El barri de La Bordeta torna a enge¬ 
gar el comptador de la reivindicació 
de Can Batlló davant l’incompli¬ 
ment continuat de les promeses de 
l’ajuntament. 

El passat 11 de juny, després de 
més de 35 anys d’espera, els veïns i 
veïnes del barri van poder posar 
mig peu a dins de Can Batlló recu¬ 
perant part d’una nau, el bloc 11, 
per a usos veïnals. Les claus de la 
resta de la nau seria lliurada als 
veïns 10 dies més tard perquè en 
aquell moment s’estava treballant 
en un rodatge d’una pel·lícula i es¬ 
tava muntat tot el decorat. 

Han passat més de 3 mesos i els 
veïns encara estem esperant les 
claus d’aquesta nau que s’ha de 
convertir en el futur auditori de l’e¬ 
quipament i hem decidit prendre la 
iniciativa: El 8 d’octubre guanyarem 
l’auditori de la Bordeta. Serà una de 
les activitats de la jornada de portes 
obertes que s’està organitzant. 

I és que els veïns i veïnes, en 
contraposició de la provisionalitat 
dels polítics i els partits que van pas¬ 
sant per 1’ ajuntament, sempre són 
permanents i tenen la necessitat de 
que se solucionin els seus proble¬ 
mes i, sobretot, que les promeses es 
compleixin i no depenguin dels in¬ 
teressos puntuals d’una administra¬ 
ció cada vegada més allunyada de la 
ciutadania. 

Els veïns sí que no hem parat 
aquest estiu. Portem condicionant 
el bloc 11, netejant-lo a fons, traient 
runa, instal·lant-hi lavabos, projec¬ 
tant la rehabilitació, etc. No hem pa¬ 
rat cap dia des de 111 de juny i l’ac¬ 
tivitat ha estat frenètica i productiva. 
La Biblioteca Popular Josep Pons 
funciona a tota marxa gairebé des 
del primer dia. Més de 5.000 llibres 
són el resultat de la col·laboració de 
tot el veïnat. 

Veniu a la jornada de portes 
obertes del dia 8 d’octubre i, entre 
tots i totes, guanyarem l’auditori 
per la Bordeta 


Mobilitzacions 


La tardor i l’hivern es presenten 
molt calorosos, temps de lluites, 
de sortir al carrer per defensar 
els nostres drets. 

• 1 d’octubre a les 17 h: as¬ 
semblea general a plaça Cata¬ 
lunya per preparar la manifesta¬ 
ció internacional. 

• 15 d’octubre: manifestació in¬ 
ternacional per mostrar la nostra 
indignació. 

• Actualment: marxa cap a brus- 


sel·les per part de columnes 
d’assembles d’indignats de tot 
Europa. 

• Des del 31 d’agost: activitats 
de la Universitat Indignada. Con¬ 
sulteu el web per veure les acti¬ 
vitats que es portaran a terme. 

Per veure totes les mobilitza¬ 
cions podeu consultar el web: 
http://www.acampadadebarce- 
lona.org/ 

Cu Itu ra 


Adéu 
a la ciutat 
dels oficis 


Divendres 
Faràndula obre 
temporada 
amb jazz 
compromès 



Actuació del grup a Sant Hipòlit de Voltregà. INTERNET 


Núria Alcober 

Sants 


Aquest proper divendres 14 d’octu¬ 
bre, s’inicien de nou les vetllades 
del Divendres Faràndula al Casinet 
d’Hostafrancs. Dàcil López Quartet 
serà l’encarregada d’obrir la tempo¬ 
rada amb l’espectacle «4 WOMEN: 


Cantants compositores del jazz», 
basat en l’obra, la veu i l’esperit de 
quatre vocalistes cabdals de la his¬ 
tòria del jazz: Billie Holiday, Nina 
Simone, Abbey Lincoln i Jeanne 
Lee. 

Un viatge impregnat de la força i 
sensibilitat característiques de la 
cantant Dàcil López, que ens mos¬ 
tra la vessant més compromesa de 


Billie Holiday, coneguda, entre 
d’altres proeses, per l’al·legat anti- 
rracista «Strange Fruit», Nina Simo¬ 
ne, feminista amb peces com «Four 
Women», Abbey Lincoln, contrària 
als estereotips femenins de l’època, 
i Jeanne Lee, precursora del jazz 
d’avantguarda. 

Totes les cares, els matisos i els 
anhels de quatre autores irrepeti- 


bles a les mans d’una de les veus 
més singulars i inquietes del nostre 
jazz. 

Divendres Faràndula oferirà 
mensualment diferents propostes 
de circ, de dansa i de música. 

En format de cafè-teatre, també 
hi trobareu espais de difusió de di¬ 
ferents plataformes i col·lectius del 
barri... Seguirem informant. 


Núria Gurina 

Sants 


«Can Batlló: Adéu a la ciutat dels oficis» 
és una exposició fotogràfica creada per 
Xavier Corbella i David Roman que re¬ 
corre l’antic recinte fabril de Can Batlló 
a la Bordeta cartografiant els tallers 
dels cada vegada menys nombrosos 
polígons industrials dins la ciutat, un 
vestigi de l’arquitectura fabril i la indús¬ 
tria del segle XIX que resisteix ben en¬ 
trat el segle XXI. La mostra fotogràfica, 
que ha estat exposada al bloc 11 de 
Can Batlló des de que el passat 11 de 
juny els veïns van entrar al recinte, ro¬ 
mandrà a la Biblioteca Vapor Vell del 3 
al 28 d’octubre. El 6 d’octubre a les 
19h es farà una xerrada-presentació en 
què hi participaran els creadors de l’ex¬ 
posició, un extreballador del recinte i 
un membre de la plataforma veïnal. 


La Bordeta en Dansa, cloenda Arriba la segona edició 
de la Festa Major de la Bordeta del Triatló de la Dona 


El dissabte 17 de setembre, a 
la plaça Celestina Vigneaux, 
se celebrà la tercera edició de 
«La Bordeta en dansa», una 
forma de cloenda de les festes 
majors del barri. 

Mercè Esteban 

La Bordeta 


La festa, ja consolidada, està orga¬ 
nitzada pel Centre Social de Sants, 
la comissió de Veïns de la Bordeta, 
el Secretariat d’Entitats de Sants, 
Hostafrancs i la Bordeta, i Sants 3 
Ràdio. 


Va començar a les 17.30 hores 
amb una xocolatada i uns tallers in¬ 
fantils. Després de veure ballar els 
Gegants de Sant Medir, diversos 
grups dansaires inciaren el seu re- 
petori; entre ells actuaren Alma Pe¬ 
ruana, Urban Dance, Abada Capoei- 
ra, La people del Fènix, la Comissió 
de la Plaça Súria, Ibtisama, Swing- 
maniacs, Danzantes de Tijera, Fà¬ 
brica de somnis, Associació cultural 
Caporales Centralistas Puno-Perú, 
Esbart Ciutat Comtal i la companyia 
de ballet clàssic. 

Durant la festa, els veïns van po¬ 
der fer un tast per la mostra gastro¬ 
nòmica, composta per cuina xinesa, 
pakistanesa, libanesa, panjabi, ita¬ 


liana i catalana. I és que un dels fets 
que caracteritza aquest acte unitari 
és la trobada de persones d’arreu 
que conviuen als nostres barris i 
que mostren la seva cultura a través 
de la gastronomia i les danses flo- 
klòriques del país d’origen. 

Per acabar es va gaudir d’un ball 
de diables i un gran i festuós castell 
de focs preparat per la Colla de 
Diables de Sants que enguany ha 
superat l’exhibició de les dues edi¬ 
cions anteriors. 

D’aquesta jornada es pot desta¬ 
car l’afluència del públic, que va ser 
de milers de persones, i la partici¬ 
pació de més entitats del barri que 
en altres ocasions. 


El parc de l'Espanya 
Industrial va acollir el diu¬ 
menge 4 de setembre la 
segona edició del Triatló de 
la Dona 

Gemma Parera 

Sants 


La prova va consistir en 300 metres 
de natació al llac de l’Espanya Indus¬ 
trial, 8 quilòmetres de ciclisme en 
una ruta per Sants-Montjuïc i 2 quilò¬ 
metres de cursa pel barri de Sants. 

Aquesta prova està coorganitzada 
pel Secretariat d’Entitats de Sants, 
Hostafrancs i la Bordeta i per la tria- 


tleta Pilar Hidalgo, que va impulsar 
la iniciativa l’any passat amb dues 
condicions: que es realitzés a Sants i 
que fos una prova exclusivament fe¬ 
menina. 

L’experiència va ser molt ben aco¬ 
llida per les participants, com Núria 
Fonts per qui va ser el seu primer 
Triatló. «Va ser una amiga, la Lídia, 
que em va animar a apuntar-m’hi i la 
experiència va ser molt satisfactòria. 
Feia temps que no sentia les pessigo¬ 
lles a la panxa de la competició; lle¬ 
var-te d’hora, esmorzar fort, marxar 
de casa. Em va encantar l’ambient 
que es respirava i a més vaig conèixer 
gent molt maca amb la que poder 
compartir properes activitats». 


Cooperes o competeixes 


E ls projectes que formem 
part de l’espai Sants Coo¬ 
peratiu estem redactant 
un manifest sota el nom 
«Per un model econòmic 
solidari i redistributiu» que expres¬ 
sa la posició del col·lectiu front l’a¬ 
provació dels pressupostos de la 
Generalitat de Catalunya i de la Llei 
Òmnibus i fa una crida a recolzar 
l’economia cooperativa. Això és un 
extracte del document complet que 
trobareu al domini sants.coop. 

RETALLAR DRETS SOCIALS ÉS 
UN ERROR QUE PAGAREM CAR 

La reducció de 1.000 milions d’euros 
en Sanitat significarà tancar equipa¬ 
ments, empitjorarà les condicions la¬ 
borals dels professionals del sector i 


Manifest 
de les coo¬ 
peratives 
de Sants 


Projecte Barri 
Cooperatiu 


agreujarà la ja de per si precària aten¬ 
ció sanitària de la població. 

Les retallades en Educació equi¬ 
valdran a un augment del número 
d’alumnes per professor en tots els 
àmbits acadèmics; suposarà una re¬ 
ducció de les activitats formatives 
complementàries; i implicarà la su¬ 
pressió de la formació per a forma- 
dors, la reducció del temps dedicat 
a la recerca i l’eradicació del finan¬ 
çament públic en màsters oficials. 

La rebaixa en Cultura no afectarà 
únicament les inversions en equi¬ 
paments, sinó també a la recerca i 
creació artística. Reduir la inversió 
pública vol dir escurçar l’activitat i 
la programació i, alhora, obligarà a 
apujar el preu de les entrades, fent 
la cultura encara més inaccessible. 


Pensem que la situació actual reque¬ 
reix uns pressupostos solidaris amb el 
conjunt de la població, així com amb el 
teixit econòmic productiu que aposta 
pel manteniment de l’ocupació, l’arre¬ 
lament al territori i la lleialtat a la situa¬ 
ció social que el contextualitza. 



Interpel·lem el govern de la Ge¬ 
neralitat i als ajuntaments a pro¬ 
moure l’economia cooperativa -si¬ 
gui de treball, consum o estalvi- 
adoptant mesures concretes per 
donar suport econòmicament i dis¬ 
criminar positivament aquest mo¬ 
del d’empresa que pertany als tre¬ 
balladors, es vincula al territori i 
desenvolupa una activitat econòmi¬ 
ca que combina la creació d’ocupa¬ 
ció amb l’interès per la comunitat. 

Fem una crida a la participació 
no només en les alternatives, sinó 
també a les mobilitzacions previstes 
per a la #tardorcalenta. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Un dels parcs eòlics de Terra Alta. INTERNET 


Terra Alta, central 
de producció energètica 


Aleix Carbó i Rafel Sanmartín 
Veïns de la Terra Alta 

Terra Alta 


La Terra Alta té 743 km 2 (2% de Cata¬ 
lunya), està formada per 12 munici¬ 
pis i té uns 12.800 habitants. És la se¬ 
gona comarca més pobra de Catalun¬ 
ya, una de les menys competitives i 
de les més necessitades de revitalitza- 
ció econòmica en un entorn emi¬ 
nentment rural. Inicialment les em¬ 
preses volien implantar 500 molins i 
dues línies d’alta tensió. Després, 
amb l’aprovació per decret del go¬ 
vern, es va pactar amb l’empresa la 
implantació de 327 molins i dues lí¬ 
nies (25% de Catalunya). Si sumem a 
les comarques de l’Ebre, el Priorat i 
el Baix Camp veiem que produïm el 
73% de l’energia de Catalunya, quan 
només en consumim el 13%. 

LA SITUACIÓ 

Alguns projectes de centrals produc¬ 
tores d’ energia que utilitzen fonts 
renovables com les centrals eòliques 
es troben envoltats de conflictes, i és 
important entendre el perquè, a vol¬ 
tes, una energia a priori neta pot aca¬ 
bar sent perjudicial si no es projecta 
i s’aplica amb seny. El Pla d’energia 
2005-2016 de la Generalitat preveu 
perpetuar un model basat en ener¬ 
gies fòssils i renovables centralitza¬ 


des, lluny dels centres de consum i 
sense una voluntat real de substitu¬ 
ció progressiva d’unes per altres, i 
cap previsió de reducció d’un con¬ 
sum que comença a resultar insoste¬ 
nible. Per tant, el dubte que te ésim si 
cal pagar un preu tant alt sense una 
previsió realista i que aquesta 
instal·lació posi les bases per a un 
nou model energètic. 

M0VILITZACI0NS SOCIALS 

Els moviments socials en contra d’a¬ 
quests projectes, basant-se amb els 
criteris de la Plataforma per la Terra 
Alta, van comprovar que per tal de 
fer una comarca autosuficient en 
energies renovables farien falta la xi¬ 
fra de 12 aerogeneradors combinats 
amb energia solar i biomassa. Amb ai¬ 
xò la Terra Alta podria ser un exem¬ 
ple per al país, i fins i tot esdevenir 
un reclam. Però tenim la sensació 
que aquestes propostes no interes¬ 
sen, ja que el que prioritza la Genera¬ 
litat és el benefici d’unes grans em¬ 
preses, a les quals no els hi surt a 
compte una producció descentralit¬ 
zada de l’energia, el més a prop pos¬ 
sible dels llocs de consum. A més, els 
informes d’impacte ambiental s’han 
fet per separat amb cada central, ig¬ 
norant l’impacte conjunt del global 
de parcs eòlics. Per tant, no és un te¬ 
ma d’energia eòlica; sinó que és un 


«sí» a les energies renovables, però 
les que es fan amb seny, amb un ob¬ 
jectiu final clar i adaptades a les reali¬ 
tats de cada zona. D’altra banda, s’ha 
denunciat de forma repetida la man¬ 
ca de debat produït a la zona. Hi han 
hagut unes grans empreses que, amb 
l’ajuda de la Generalitat, s’han dirigit 
a una de les zones més rurals i desha¬ 
bitades del país. Enmig d’amenaces, 
coaccions i de debat zero els ciuta¬ 
dans s’han trobat amb uns projectes 
que ja no es podien tirar enrere. L’ú¬ 
nic referèndum que es va fer fou a 
Horta de Sant Joan i comptà amb un 
amplíssim no a la instal·lació del parc 
eòlic al terme municipal. 

Quan es van iniciar les obres al 
municipi de Corbera d’Ebre el go¬ 
vern tripartit va fer recollir ràpida¬ 
ment les fosses de la Guerra Civil per 
tal de construir les centrals. Fins i tot 
es va arribar a donar la paradoxa que, 
enmig d’una gran campanya de pu¬ 
blicitat governamental per la tasca fe¬ 
ta pel memorial democràtic, s’esta¬ 
ven construint molins damunt de fos¬ 
ses comunes amb una sentència 
judicial en ferm que va prohibir de 
forma expressa la continuació de l’e¬ 
xecució de l’obra. Tot plegat vessa 
d’hipocresia. 

Si un govern i unes empreses són 
capaces de maniobrar així no ens 
han de sorprendre que moltes de les 


obres s’iniciessin il·legalment, sense 
projecte signat ni tràmits necessaris, 
amb una transparència que brillava 
per la seua absència i amb una ocul¬ 
tació d’informació i projectes molt 
greu, per no parlar de la campanya 
de coaccions i desprestigi personal 
cap als caps visibles de la protesta. 


Uns neixen petits... 



Pau Vàzquez Bu- 
jeda va néixer el 
passat 9 de se¬ 
tembre, contra 
tot pronòstic, al 
número 33 del 
carrer Premià. 


NECESSITATS 

Cal que hi hagi un debat entre els 
agents socials de la Terra Alta i deci¬ 
dir què és més important: ser una 
comarca basada en turisme històric 
(va ser un dels escenaris principals 
de la batalla de l’Ebre), paisatge, vi i 
oli de qualitat, o ser una central de 
producció energètica. Pensem que 
cal apostar per la primera, sense tan¬ 
car la porta a la instal·lació raonable 
d’energies renovables. 

Cal adaptar els projectes energè¬ 
tics a les necessitats dels territoris i 
del país, però mai a les necessitats 
de les empreses. Aquí és on rau el 
drama: la voluntat. L’exemple més 
trist el tenim quan comprovem que 
Alemanya produeix més energia so¬ 
lar que Espanya. Per què? Perquè a 
les grans empreses no els interessa 
un model basat en la instal·lació in¬ 
dividual de plaques solars a cada 
edifici. Això, per nosaltres, seria un 
model positiu a desenvolupar. Però 
tenim la sensació que no interessa, 
una sensació que fa que els terral- 
tins ens haguem mobilitzat en la di¬ 
ta «cultura del no», tot i que no dei¬ 
xa de ser un miratge fals, ja que l’e¬ 
rrada està en el fons de com s’estan 
fent les polítiques energètiques i 
medi ambientals. 

A TALL DE CONCLUSIÓ 

La cultura del no és completament 
rebutjable. Però és una fal·làcia que 
aquesta cultura és la que imperi en 
la Plataforma per la Terra Alta i els 
diferents col·lectius contraris als 
projectes —Maulets, Jóvens de l’E- 
bre, la Plataforma en Defensa de l’E- 
bre, l’Ecomuseu d’Horta o el Centre 
Picasso. La proposta és la contrària; 
és la d’un gran sí: el sí a un un mo¬ 
del de producció d’energies renova¬ 
bles distribuïda prop dels llocs de 
consum i a petita escala, acompan¬ 
yada de forma paral·lela d’una re¬ 
ducció de consum; sí a un futur de 
la nostra comarca basat en el turis¬ 
me de qualitat, la producció de vi i 
oli i la potenciació dels espais de la 
batalla de l’Ebre. 


... i d'altres gegants 


La geganta Nú¬ 
ria Feliu ha nas¬ 
cut a finals de 
setembre, ja fe¬ 
ta i ben grossa, 
per ballar amb 
els geganters de 
Sants pels ca¬ 
rrers del barri. 


SOLIDARITAT 


No es retalla 
en seguretat 

Davant l’allau de documents vi¬ 
suals que acrediten la brutalitat 
amb que actuen els Mossos d’Es¬ 
quadra, Felip Puig porta replicant 
des de fa uns mesos que des d’In¬ 
terior és troben en una situació in¬ 
justa perquè no poden aportar 
proves per contrarestar la informa¬ 
ció. Així que Puig ja ha anunciat 
que a partir del 2012 els agents de 
la Brigada Mòbil dels Mossos d’Es¬ 
quadra aniran equipats amb càme- 
res de vídeo per enregistrar imat¬ 
ges en directe. Que vigilin els dels 
helicòpters, que potser els treuen 
la feina. Mentre veiem tots els ser¬ 
veis públics del nostre país esquin¬ 
çats per les tisorades, Puig ens 
mostra la veritable cara d’aquest 
govern i les seves prioritats a l’ho¬ 
ra d’administrar els nostres diners. 
L’excusa del conseller no val, ell 
mateix ens acusa de penjar vídeos 
tendenciosos, de cop i volta s’ha 
convertit en el garant de transpa¬ 
rència i la llibertat d’expressió? 
Sembla que això se li oblida quan 
es tracta de portar ben identificats 
els seus agents. La transformació 
dels agents policials no s’acaba. 
D’aquí un temps potser veurem 
canons d’aigua a pressió o gasos 
lacrimògens a les manifestacions, 
així com patrulles amb armilles an- 
tibales. Això sí, tot depèn del pres¬ 
supost. 



La XaTxa d'InteTcarivi de Sants canvia paTaules peT Toba 


A Can Batlló intercanvem roba per un 
poema. Els motius són clars: la parau¬ 
la és el bé més valuós que tenim. En 
aquesta ocasió, així doncs, la Xarxa 
d’Intercanvi de Sants et canvia un po¬ 
ema, un pensament o un dibuix per 
una peça de roba en bon estat!! Els 
nens i nenes també poden participar 
d’aquest intercanvi ja que també dis¬ 
posem de roba infantil. 

El dissabte 8 d’octubre, de 16 a 21 


hores ens podreu trobar al recinte fa- 
bril de Can Batlló, al bloc 11, amb 
molta roba i amb moltes ganes de 
canviar-la pels vostres poemes. 

I és que la tarda d’aquest mateix 
dissabte podrem gaudir de la festa de 
la poesia a Can Batlló; així, compta¬ 
rem amb la presència de conta con¬ 
tes, la «instal·lació» infantil de l’espai 
de criança, diveros racons poètics per 
dins la nau, exposicions, boscos de 


poesia a la biblioteca, pastissos caso¬ 
lans, beguda, audiovisuals, intercan¬ 
vis i sorpreses de les de veritat per to¬ 
tes. 

Ara, no s’acaba tot aquí, la festa de 
la paraula continua!! 

El dimarts 11 d’octubre a partir de 
les 18 hores ens tornarem a trobar 
per intercanviar poemes per roba; a 
més, al capvespre, a les 21 hores, hi 
haurà un concert de Jamm Session 


que continuarà amb DJ (punxa-dis- 
cos) a partir de les 23 hores. 

Per aquells qui no s’enrecordin, 
l’adreça concreta de Can Batlló és: re¬ 
cinte fabril de Can Batlló, Constitució 
19, cantonada Amadeu Oller. 

Bona paraula i bons intercanvis! 

Més informació: 
~h ttp :7/ï n terca n vïs .~s~a n t s .~o Fg7 

JORDI ESTEBAN: 

«L’acceptació de la 
pluralitat lingüística 
a l’Estat espanyol és 
molt fluixa» 


Jordi Esteban, soci de la CAL, 
director del projecte Xerrem i 
autor de diveros llibres per 
garantir l'aprenentatge oral 
del català, és un pedagog que 
fa temps va prendre cons¬ 
ciència de la pertinença a 
Catalunya i de la importància 
de la llengua en la comunica¬ 
ció. El seu intent d'aconseguir 
que l'aprenentatge de la llen¬ 
gua catalana parlada es con¬ 
verteixi en adquisició ens 
porta a fer-nos un tast de la 
importància de la immersió 
lingüística que ara es veu 
amenaçada. 

Mercè Esteban 

Sants 


La immersió lingüística ha sigut i, 
per ara, continua sent una forma 
d’assolir l’adquisició de la llengua 
catalana; creus que és adequada? 

Va ser un encert molt gran iniciat en 
l’època de la transició per fonamentar 
el català a Catalunya; hi havia, en 
aquells moments, un domini social 
claríssim del castellà que s’hauria man¬ 
tingut si no hi hagués hagut immersió 
lingüística. Es va aconseguir que nens 
i nenes, fossin de la llengua que fossin, 
aprenguessin i es desenvolupessin en 
català; i a més en castellà, perquè així 
és com estava establert pels coneixe¬ 
ments que es donaven a les assignatu¬ 
res i perquè el castellà, pel que fa a 
l’adquisició lingüística ja tenia, fora de 
l’aula, els àmbits en els quals es podia 
desenvolupar; i per tant, aquesta era 
una solució bona i ho continua essent. 


Ara, però, ens trobem en un mo¬ 
ment en què la immersió lingüísti¬ 
ca trontolla. Per què creus que pas¬ 
sa? 

Sembla que no hi ha una consciència 
clara de la diferència en els usos so¬ 
cials que hi ha a Catalunya i es manté 
la idea de la igualtat de dret de les 
dues llengües, una igualtat que consis¬ 
teix simplement que el català no arribi 
a avançar en el domini social i en el co¬ 
neixement i ús de la gent que viu a Ca¬ 
talunya ja que el castellà ha continuat 
sent a nivell social totalment domi¬ 
nant; per tant, el català encara necessi¬ 
ta tenir aquest suport en les genera¬ 
cions joves, que facilita i possibilita la 
immersió lingüística. A més, com a pa¬ 
ís que som, hi hauria d’haver el predo¬ 
mini del català respecte del castellà, fet 
que es veu amb molts mals ulls des de 
la resta de l’Estat, ja que s’identifica 
amb estats que s’han convertit en es- 
tats-nació, on la llengua és un element 
definitori i, en canvi, no s’han acostat a 
altres estats en què el plurilingüisme 
és una realitat definitòria. L’acceptació 
de la pluralitat lingüística a l’Estat es¬ 
panyol és molt fluixa i ara, segons la 
tendència política, es fa força per anar 
a parar a fer un tipus de bilingüisme 

«Segons la 
tendència política, 
es fa força cap a 
un bilingüisme 
per als catalano¬ 
parlants que sigui 
monolingüisme 
per als castella- 
noparlants» 


Vinyeta 



la burxa és una revista editada per un equip de 
redacció que es troba cada dimarts al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

http://creativecommons.Org/licenses/by-nc/2.5/es/legalcode.ca 
o envieu una carta postal a Creative Commons, 559 Nathan Abbot Way, 

Jordi Esteban. MERCÈ ESTEBAN 


fals, un bilingüisme per als catalano¬ 
parlants que sigui monolingüisme per 
als castellanoparlants. 

A Catalunya, un alumne té dret a 
ser educat en castellà o en una altra 
llengua? Si és així, l’escola catalana 
d’avui garanteix l’aprenentatge del 
castellà? 

Els drets no són mai individuals; si una 
persona té un dret és perquè pertany a 
un col·lectiu; el col·lectiu de ciutadans 
de Catalunya tenen el dret i l’obligació 
de poder-se desenvolupar en la llen¬ 
gua pròpia del país, el català, i també 
el dret i l’obligació de saber i poder 
usar el castellà com a llengua oficial, 
dos drets i dues obligacions que ja 
s’assoleixen amb el model actual. Hau¬ 
ríem d’anar més per polítiques que es 
afavorissin, en primer lloc, que la po¬ 
blació del país tingués la llengua prò¬ 
pia com aquella que desenvolupa i, en 
segon lloc, que garantís l’aprenentatge 
de llengües en plural. Aquesta recla¬ 
mació que fem a Catalunya no és par¬ 
ticular; sinó que està contextualitzada 
en un segle en el qual de les 5.000 
llengües existents, la majoria són en 
perill d’extinció, fet que pot portar a 
una reducció brutal d’una immensa ri¬ 
quesa de la humanitat. La nostra apor¬ 
tació, aleshores, és universal: volem 
que es permeti utilitzar als kurds el seu 
llenguatge propi dins dels cinc estats 
on es troben; que els quítxues, els sua- 
hilis i els amazics, entre tantes d’altres 
llengües del món, puguin mantenir la 
seva llengua i es conformin com a po¬ 
ble. No és un missatge de tancament 
sinó justament d’obertura de ment 
arreu, sobretot en aquells estats que 
identifiquen estat i nació. 

Arran de la situació actual ha sorgit 
la iniciativa Som escola, li dones su¬ 
port? 

I tant! És una unificació que cerca ma¬ 
neres d’actuar majoritàries i apropia¬ 
des al moment actual gràcies al treball 


«La presència 
de castellano¬ 
parlants no s’ha 
de veure com una 
trava cap a la 
independència» 

de col·lectius que s’han ajuntat per do¬ 
nar una resposta unitària. Si finalment, 
però, s’hagués de complir la sentència 
s’hauria d’actuar amb desobediència 
civil, ja que és totalment legítim defen¬ 
sar un model avalat per la Constitució 
espanyola i que garanteix la cohesió 
social; amb la immersió no hi ha esco¬ 
les diferenciades per raó de llengua, si¬ 
nó que tots els que vivim en aquest pa¬ 
ís, Catalunya, anem a parar als matei¬ 
xos centres i per tant ens relacionem 
uns i altres en un sol lloc. 

La independència seria la solució 
per defensar la llengua catalana? 

La independència és un camí que bus¬ 
quem com a solució, no solament de 
la llengua, sinó de la situació actual, ja 
que considerem que tenim prou ma¬ 
duresa i suficiència com per viure in¬ 
dependents, sobretot sabent que Es¬ 
panya ens vol simplement súbdits sen¬ 
se res propi; evidentment que s’hi lliga 
la defensa del català, tot i que això no 
traurà —i penso que no haurà de treu¬ 
re— la presència de persones castella¬ 
noparlants, que no s’ha de concebre 
com una trava per a la independència. 
No hem d’actuar com estan fent ells 
amb nosaltres, hem de donar aquesta 
prioritat a la llengua catalana perquè 
és la llengua del país, però amb la pre¬ 
sència de totes aquelles llengües que 
hi hagi en aquell moment. La indepen¬ 
dència seria un camí bo per legislar els 
usos de la llengua i poder anar a parar 
un model de país on la pluralitat lin¬ 
güística no sigui un destorb sinó un 
impuls. 


En aquesta Burxa hi han col·laborat: 

Gemma Parera, Laia Sànchez Amat, Ester Rams, 
Albert Ricart Sanjuan, Agus Giralt, Irene Jaume 
Gambin, Martí Gutiérrez Farré, Àngel Bravo Almirall, 
Elba Mansilla, Ivet Eroles, Mercè Esteban, Quel Ness, 
David Vàzquez, Anna Farré, Jordi Soler, Sergi M. 
Huete, Miki, Ass. Can Vies, XIS, Albert Garcia, Casal 
Independentista, Comissió de Veïns de la Bordeta, 
XIS, Projecte Barri Cooperatiu,Àlex Tisminetzky, Joan 
Costa, Núria Comerma, Marc Amigó, Mimulus, Jordi 
Soler, Carme, Barrisants.org, Oriol Rigola, Erica 
Martí, Borinots, David Fernàndez, Núria Alcober, 

Núria Gurina, Aleix Carbó i Rafel Sanmartín. 


Agenda 



Jornada de treball 
veïnal per adequar la biblioteca 


[Lloc i organització: Biblioteca Josep 
Pons, Bloc 11 Can Batlló] 

[DIJOUS 6 d'octubre] 


Inauguració de l'exposi¬ 
ció fotogràfica: «Can Batlló. 
Adéu a la ciutat dels oficis», de 
X. Corbella i D. Roman 


[Lloc: Biblio¬ 
teca Vapor Vell, 3r pis. Fins al 28 d'octu¬ 
bre] 


[DIJOUS 6 d'octubre] 
19.30 


Jaume Compte i els fets 
del 6 d'octubre, amb Agustí 



Conferència: «Parecón, la 
vida després del capitalisme», 
per Michael Albert Q 


[Lloc: Espai 
Obert, c. Violant d'Hongria 71, ir. Orga 
nitza: CNT] 

[DIVENDRES 14 d'octubre] 

19.00 | 

[Lloc: Biblioteca Vapor Vell, passatge 
Vapor Vell, 1. Organitza: Àmfora] 


21.00 I 


Jivendres Faràndula. 4 
WOMEN. Cantants compositores 
del jazz: Dàcil López Quartet 


[Lloc: Casinet d'Hostafrancs. Organitza: 
Divendres Faràndula. Entrades 5 euros, 
en venda al Casinet el mateix dia] 


[DISSABTE 15 d'octubre] 

10.00 [lloc: Seu 

del Grup d'Opinió Àmfora, c. Masnou, 9. 
Organitza: Àmfora] 

[DIMECRES 19 d'octubre] 

19.00 I 


Jocumental «Erhtal 
Diari de la plaça Tahrir: 


[Lloc: Can 

atlló (per confirmar). Organitza: Assem- 
lea de Sants] 


[DISSABTE 22 d'octubre] 
Tot el dia I 


Excursió a Pals amb 


autocar 


[Lloc: Informació a la Seu del 
Grup d'Opinió Àmfora, c. Masnou, 9. 
Organitza: Àmfora] 

[DISSABTE 29 d'octubre] 


Festa de la Castanyada 


[Lloc: Seu del Grup d'Opinió Àmfora, 
Masnou, 9. Organitza: Àmfora] 


FESTES MAJORS 


REIVINDICATIVES DE LES CORTS 


[DIVENDRES 7 d'octubre] 


Concert: EAM, At Versaris 
i Los ChiKos del Maiz. 



’aella Popular i atuació 
de sobretaula amb el cantautor 
Jordi Montanez i Quinto Popu¬ 
lar, cultura popular. 

Concert: Otro Viernes 
Mas, Poca Broma, La Terrasseta i 
Tabaloko 


[DIUMENGE 9 d'octubre] 


Activitats de tarda de 
diumenge, el remei per passar la 
ressaca 


Sopar de carmanyola 



CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Muntadas, 24 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 
[ TETERIA MALEA Riego, 16 PIM PAM FILMS Valladolid, 25 [ CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org [ ATENEU LLIBERTARI Maria Victòria, 10 ] 




















































































